Agúlhasstraumurinn

Agúlhasstraumurinn er mjór og sterkur hafstraumur sem rennur suður með austurströnd sunnanverðrar Afríku frá Mapútó að Agúlhasbanka undan Agúlhashöfða á mörkum Indlandshafs og Atlantshafs, frá 27°-40° suðlægrar breiddar. Þar snýr straumurinn við vegna samspils við Suðurhafshringstrauminn og rennur aftur inn í Indlandshafshringstrauminn. Hann myndast úr Austur-Madagaskarstraumnum og Mósambíkurstraumnum. Áætlað að rennsli í Agúlhasstraumnum sé um 70 Sv, sem svarar 70 m³/s. Til samanburðar er áætlað að Irmingerstraumurinn sé um 1 Sv, en það er sá hluti Golfstraumsins sem liggur til Íslands. Golfstraumurinn er um 100 Sv þar sem hann er sterkastur. Straumurinn fylgir að mestu landgrunnsbrúninni. Hann er um 34 km breiður og hraðinn er um 1,36 m/s.

Agúlhashringirnir er straumur sem blandast við Bengúelastrauminn sem liggur norður eftir vesturströnd Suður-Afríku.

Tilvísanir

Flokkur:Hafstraumar
Flokkur:Atlantshaf
Flokkur:Indlandshaf